b'\n_START_ARTICLE_\nCreutzfeldti-Jakobi t\xc3\xb5bi\n_START_PARAGRAPH_\nCreutzfeldti-Jakobi t\xc3\xb5bi on harva esinev (\xc3\xbcks haigestumine miljoni elaniku kohta aastas) neurodegeneratiivne haigus. RHK-10-s kodeeritakse seda haigust koodiga A81.0. Dementsus, mis tekib Creutzfeldti-Jakobi t\xc3\xb5ve tagaj\xc3\xa4rjel, kodeeritakse RHK-10s koodiga F02.1.\n_START_SECTION_\nAjalugu\n_START_PARAGRAPH_\nHaigust kirjeldas esimesena 1920. aastal Saksa neuroloog Hans Gerhard Creutzfeldt ja varsti p\xc3\xa4rast Creutzfeldti teine Saksa neuroloog \xe2\x80\x93 Alfons Maria Jakob. 1922. aastal nimetati haigus Creutzfeldti-Jakobi t\xc3\xb5veks.\n_START_SECTION_\nTekitaja\n_START_PARAGRAPH_\nCreutzfeldti-Jakobi t\xc3\xb5ve tekitajaks peetakse priooni, mis v\xc3\xb5ib edasi kanduda nii p\xc3\xa4rilikult kui ka nakkuslikult.\n_START_SECTION_\nS\xc3\xbcmptomid\n_START_PARAGRAPH_\nHaigusele on iseloomulikud j\xc3\xa4rjest s\xc3\xbcvenevad ebakindel k\xc3\xb5nnak, dementsus, m\xc3\xa4luh\xc3\xa4ired, isiksuse muutused, hallutsinatsioonid, lihaset\xc3\xb5mblused, lihasej\xc3\xa4ikus._NEWLINE_V\xc3\xb5ib esineda ka uneh\xc3\xa4ireid, n\xc3\xa4gemish\xc3\xa4ireid, k\xc3\xb5neh\xc3\xa4ireid, raskusi k\xc3\xb5nest arusaamisega, peapiirkonna n\xc3\xa4rvide halvatust, krambihooge.\n_START_SECTION_\nRavi\n_START_PARAGRAPH_\nAastal 2008 Creutzfeldti-Jakobi t\xc3\xb5ve p\xc3\xb5hjuslikku ravi ei tunta.\n_START_SECTION_\nPrognoos\n_START_PARAGRAPH_\nPrognoos elule on halb: haigus l\xc3\xb5peb tavaliselt surmaga 3\xe2\x80\x9312 kuud p\xc3\xa4rast haigestumist.'